*Proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_**

din \_\_\_\_\_\_\_\_\_\_\_\_\_\_\_ 2018

Chişinău

**cu privire la transmiterea unor bunuri imobile**

În temeiul art.2 lit.c) şi art.8 alin.(2) din Legea nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare și art.6 alin.(1) lit.a), art.14 alin.(1) lit.b) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul

**HOTĂRĂŞTE:**

**1.** Se transmite cu titlu gratuit, cu acordul Consiliului local Clocușna, din proprietatea publică a statului, gestiunea Inspectoratului General al Poliției de Frontieră, în proprietatea publică a satului Clocușna, raionul Ocnița, bunurile imobile de pe terenul cu numărul cadastral 6219208242 cu suprafața 0,5704 ha, după cum urmează:

1) cazarma nr.1 cu numărul cadastral cu suprafața 297 m2;

2) cantină cu suprafața 314,8 m2;

3) depozit cu suprafața 18 m2;

4) cazarma nr.2 cu suprafața de 166,9 m2;

5) șopron cu suprafața de 7,22 m2;

6) șopron cu suprafața de 12,98 m2;

7) veceu cu suprafața de 6,5 m2;

**2.** Inspectoratul General al Poliției de Frontieră al Ministerului Afacerilor Interne, de comun cu Consiliul sătesc Clocușna, va institui comisia de transmitere a bunurilor proprietate publică şi va asigura în termen de 30 de zile transmiterea bunurilor imobile menționate în pct.1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2), cu modificările şi completările ulterioare.

**3.** Agenţia Servicii Publice va efectua modificarea documentaţiei cadastrale, la cererea titularului de drept, în conformitate cu prevederile legislației în vigoare și ale prezentei hotărâri.

**PRIM-MINISTRU Pavel FILIP**

**Contrasemnează:**

**Ministrul afacerilor interne Alexandru JIZDAN**

**NOTĂ INFORMATIVĂ**

**la proiectul hotărârii Guvernului cu privire la transmiterea unor bunuri imobile**

|  |
| --- |
| **1.** Denumirea autorului şi, după caz, a participanţilor la elaborarea proiectului  |
| Proiectul este promovat de către Ministerul Afacerilor Interne, iar autorul nemijlocit al proiectului este Inspectoratul General al Poliției de Frontieră. |
| **2.** Condiţiile ce au impus elaborarea proiectului de act normativ şi finalităţile urmărite  |
| Proiectul hotărârii Guvernului cu privire la transmiterea unor bunuri imobile a fost elaborat în temeiul art.2 lit.c) şi art. 8 alin.(2) din Legea nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare și art.6 alin.(1) lit.a), art.14 alin.(1) lit.b) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare.Proiectul prezentat reprezintă acțiunea întreprinsă în scopul soluționării demersului primarului satului Clocușna, raionul Ocnița nr.48 din 19 decembrie 2017 și a demersului directorului Școlii sportive r-ul Ocnița nr. intr.17856 din 27 decembrie 2017, privind transmiterea imobilelor fostului Pichet de Grăniceri „Clocușna”, de la balanța Inspectoratului General al Poliției de Frontieră la balanța Consiliului local Clocușna, raionul Ștefan-Vodă, cu scopul amenajării unei săli sportive, astfel dezvoltând complexul sportiv în cauză.În demersurile menționate, se reține că complexul sportiv va servi la pregătirea fizică atât elevilor școlii sportive cât și polițiștilor de frontieră. |
| **3.** Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
| Proiectul promovat nu are ca scop armonizarea legislaţiei naţionale cu legislaţia Uniunii Europene. |
| **4.** Principalele prevederi ale proiectului şi evidenţierea elementelor noi |
| Proiectul în sine urmărește transmiterea cu titlu gratuit, cu acordul Consiliului local Clocușna, din proprietatea publică a statului, gestiunea Inspectoratului General al Poliției de Frontieră, în proprietatea publică a satului Clocușna, raionul Ocnița a bunurilor imobile de pe terenul cu nr. cadastral 6219208242 cu suprafața 0,5704 ha, după cum urmează:1) cazarma nr.1 cu numărul cadastral cu suprafața 297 m2;2) cantină cu suprafața 314,8 m2;3) depozit de legume cu suprafața 18 m2;4) cazarma nr.2 cu suprafața de 166,9 m2;5) șopron cu suprafața de 7,22 m2;6) șopron cu suprafața de 12,98 m2;7) veceu cu suprafața de 6,5 m2. |
| **5.** Fundamentarea economico-financiară  |
| La implementarea proiectului nu vor fi atrase careva cheltuieli financiare suplimentare. |
| **6.** Modul de încorporare a actului în cadrul normativ în vigoare |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **7.** Avizarea şi consultarea publică a proiectului  |
| Proiectul hotărârii Guvernului în cauză, urmează a fost transmis spre avizare instituţiilor interesate. Totodată, proiectul urmează a fi supus consultării publice în modul stabilit de Legea nr.239 din 13 noiembrie 2008 privind transparenţa în procesul decizional. |

**Ministru Alexandru JIZDAN**